b'\n_START_ARTICLE_\nJanon ang Manlalayag\n_START_PARAGRAPH_\nSi Hanno ang Nabigador o Hanno ang Manlalayag (kilala rin bilang Hanno II ng Cartago, binabaybay din ang pangalan niya bilang Hannon o Janon) (bandang 500 BK) ay isang eksplorador mula sa Cartago na higit na kilala dahil sa kanyang panggagalugad ng dalampasigang Aprikano. Noong 480 BK, pinamunuan ni Hanno ang 60 mga barkong Pinesyo mula sa Cartago. Nakarating siya at ang kanyang mga tauhan sa hilagang Aprika, kung saan napuntahan niya ang Morocco bago lumikong patimog papunta sa Karagatang Atlantiko. Maaaring narating din niya ang malayong timog kung saan naroroon ang Cameroon ng kanlurang Aprika.'